කෑගල්ල පොලිස් වසමේ යට්ටෝගොඩ යටාලතිස්ස රජමහා විහාරය ආසන්නව වෙලක් මැද පිහිටි ගල් තලාවක නිධානයක් ගැනීමට උත්සාහ කළ පිරිසක් වැටලූ කෑගල්ල නාරන්බැද්ද පොලිස් විශේෂකාර්ය බලකායේ නිලධාරීන් කණ්ඩායමක් එහි සිටි සැකකරුවන් දෙදෙනෙක් ඔවුන් ගෙන ආ ආයුධ උපකරණ රැසක් සමඟ පසුගිය 3 දා මධ්‍යම රාත්‍රියේ අත්අඩංගුවට ගෙන ඇත.අත්අඩංගුවට පත් සැකකරුවන් දෙදෙනා හක්මන සහ හපුතලේ පදිංචිකරුවන් වන අතර, තවත් සැකකරුවන් කීප දෙනෙක් මෙහි සිට පැනගොස් ඇති බව ද පැවසේ.නීතිමය කටයුතු සඳහා සැකකරුවන් දෙදෙනා කෑගල්ල පොලිසියට භාරදී තිබුණු අතර, වැඩි දුර පරීක්ෂණ කෑගල්ල මූලස්ථාන පොලිසිය මගින් සිදු කරයි..